Az építési hitel egyik sajátossága, hogy a bank azt nem egy összegben utalja ki, hanem szakaszosan, az építkezés készültségi fokának megfelelően folyósítja. Amint egy építési fázis befejeződik, a banki értékbecslő helyszíni szemlét végez, és ez alapján utalja a bank a következő részösszeget. A másik egyediség, hogy a maximálisan felvehető hitelösszeget nem csak a fedezetként ajánlott telek értéke határozza meg, hanem a rá építeni kívánt felépítmény várható majdani értéke. Hiszen a banki jelzálogot a kész házra fogják bejegyezni.